OpenLLM-France/wikimedia huggingface dataset:
# Geiger (cràter)

Geiger és un cràter d'impacte situat a la cara oculta de la Lluna. Es troba al sud-oest de la plana emmurallada del cràter Keeler, molt més gran, i una mica més cap al nord-est de la gran plana emmurallada de Gagarin. Al sud s'hi troba el cràter Cyrano.
Es tracta d'una formació de cràter no del tot simètrica, amb petites protuberàncies externes al llarg del nord i nord-est. La vora cap al sud-est està pitjor formada que a la resta del brocal. La paret interior nord és més extensa que en altres llocs, ocupant al voltant d'un terç del sòl interior, relativament pla i caracteritzat per les petjades d'uns diminuts cràters.

## Cràters satèl·lit

Per convenció, aquests elements són identificats als mapes lunars posant la lletra al costat del punt mitjà del cràter que està més prop de Geiger.
| Cràters satèl·lit | Geiger Coordenades Diàmetre K 16° 00′ S, 159° 54′ E﻿ / ﻿16.0°S,159.9°E﻿ / -16.0; 159.9﻿ (Geiger K) 11 km L 16° 18′ S, 159° 18′ E﻿ / ﻿16.3°S,159.3°E﻿ / -16.3; 159.3﻿ (Geiger L) 6 km R 15° 42′ S, 156° 30′ E﻿ / ﻿15.7°S,156.5°E﻿ / -15.7; 156.5﻿ (Geiger R) 40 km I 12° 42′ S, 158° 06′ E﻿ / ﻿12.7°S,158.1°E﻿ / -12.7; 158.1﻿ (Geiger Y) 29 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Gallinaire

«Gallinaire» té aquests significats:
* Professió:
** Gallinaire (ofici), ofici de qui es dedica al comerç de pollastres i de gallines.
* Toponímia:
** Torre del Gallinaire, edifici del municipi de Castellnou de Seana, al Pla d'Urgell
** La Gallinaire (la Seu d'Urgell), barri de la Seu d'Urgell, a l'Alt Urgell
* Biografies:
** La Gallinaire (cantant), pseudònim de Maria Artigas, àvia de Maria Teresa Pellicer, que va ser entrevistada per Palmira Jaquetti
** La Gallinaire (grup), grup anarquista i anticlerical espanyol del segle XXI
* Art:
** La gallinaire, sardana composta per Antoni Agramont i Quintana
# Gallus (constel·lació)

Gallus (el Gall) és una antiga constel·lació introduïda pel teòleg holandès Petrus Plancius i va aparèixer per primera vegada en el seu globus celeste de 1.612. Gallus residia en la Via Làctica, al sud de l'equador celeste en la part nord del que ara és la Popa. Encara que diversos astrònoms van aprovar Gallus, aquesta no es mostra en l'influent atles de Johann Elert Bode.
L'astrònom alemany Jakob Bartsch, que estava desitjós de trobar referències bíbliques per a totes les constel·lacions, diu en el seu llibre Usus Astronomicus de 1.624 que Gallus representa al gall que va cantar després que Pere va negar a Jesús tres vegades.

## Referències

* ↑ «Gallus. Star Tales (Ian Ridpath)».
# Gavin MacLeod

Gavin MacLeod (Mount Kisco, 28 de febrer de 1931 - Palm Desert, 29 de maig de 2021), nascut Allan George See, fou un actor estatunidenc, conegut per haver interpretat el capità Stubing a la sèrie dels 80 "Vacaciones en el mar" (The Love Boat, en el títol original). Es va començar a fer popular gràcies la sèrie de televisió The Mary Tyler Moore Show (1970-1977) on interpretava al redactor Murray Slaughter i on va tenir dues nominacions als Globus d'Or. Va fer una llarga carrera al cinema i a la televisió, compartint pel·lícules amb Clint Eastwood a "Els herois de Kelly"; amb Barbara Stanwyck i Linda Evans a la sèrie "La gran vall"; i a la pel·lícula "La festa", amb Peter Sellers. Va estar nominat cinc vegades als Globus d'Or, però no es va endur mai el guardó. Va morir als 90 anys a la seva casa de California.

## Referències

* ↑ 324cat. «Mor l'actor Gavin MacLeod, el conegut capità Stubing de "Vacaciones en el mar"», 30-05-2021. [Consulta: 30 maig 2021].
* ↑ Flaherty, Mike «Gavin MacLeod, ‘Mary Tyler Moore’ and ‘Love Boat’ Actor, Dies at 90» (en anglès). The New York Times, 29-05-2021. ISSN: 0362-4331.
* ↑ Brisco, Elise. «Gavin MacLeod, 'Love Boat' and 'Mary Tyler Moore Show' actor, dies at 90; reports» (en anglès americà). Usa Today, 30-05-2021. [Consulta: 30 maig 2021].
# Gladys Bentley

Gladys Bentley (Filadèlfia, 12 d'agost de 1907 - Los Angeles, 18 de gener de 1960) va ser una cantant, pianista i artista de blues nord-americana que va pertànyer al moviment cultural afroamericà conegut com a Harlem Renaissance.

## Biografia

Bentley va néixer a Filadèlfia, Pennsilvània, filla del nord-americà George L. Bentley i la seva esposa, Mary Mote, natural de Trinitat.
En la dècada dels anys vint va debutar en un dels locals més coneguts de l'ambient gai d'Harlem, anomenat "Clam House", que com altres locals venia alcohol violant la Llei Seca. Aquests locals eren coneguts com a speakeasy (speakeasies, en plural). En els anys trenta actuava, amb els seus 130 quilos i vestint esmòquing blanc i barret de copa), al costat d'un cor de transvestits. Cantava lletres escabroses amb música de cançons populars, mentre coquetejava amb les dones del públic. De vegades es presentava amb el nom de Bobby Minton.
Amb la fi de la Llei Seca, que va provocar el tancament de molts locals speakeasy, es va traslladar al sud de Califòrnia. Va ser sovint objecte de fustigació per portar roba d'home. Ella declarava haver-se casat amb una dona blanca a Atlantic City.
Bentley, que es va declarar lesbiana des dels inicis de la seva carrera, a l'Era McCarthy va començar a posar-se vestits i va estudiar per ser predicadora, declarant haver estat "guarida" amb hormones femenines.
Va morir, amb 52 anys, de pneumònia, l'any 1960.

## Referències

* ↑ Aberjhani; West, Sandra L. «Bentley, Gladys (Bonnie Minton) (1907-1960)». A: Encyclopedia of the Harlem Renaissance. Infobase Publishing, 2003, p. 31. ISBN 978-1-4381-3017-0 [Consulta: 24 setembre 2018].
* 1 2 3 «Cuando Harlem hizo vibrar al mundo. Capítulo II: Gladys Alberta Bentley» (en castellà). Publicación Negrxs. [Consulta: 7 juliol 2022].
* 1 2 3 Camacho, Estefanía. «Gladys Bentley, drag king de la era de la prohibición» (en castellà). Semanario Gatopardo, 12-08-2019. [Consulta: 7 juliol 2022].

## Enllaços externs

* Great Vintage Footage of Gladys Bentley on Groucho Marx's You Bet Your Life (anglès)
# Gens Vetúria

La gens Vetúria també anomenada Vetúsia (llatí: Veturia o llatí: Vetusia) va ser una gens romana patrícia i plebea.
La branca patrícia era de gran antiguitat; el primer membre conegut va ser Mamuri Veturi (nom que es tradueix per "vella memòria" i que seria un personatge imaginari), que va viure en temps de Numa Pompili. Era d'origen sabí i pertanyia a la tribu dels títies. Els Veturi són mencionats amb freqüència durant la república i Publi Veturi Gemí Cicurí va ser cònsol l'any 499 aC. Cap a la part final de la república se'ls menciona poc i després del 206 aC, any en què va ser cònsol Luci Veturi Filó, el seu nom no torna a aparèixer als Fasti. Van usar els cognoms Calví, Cras Cicurí, Gemí Cicurí i Filó.

## Referències

* 1 2 Smith, William. Dictionary of Greek and Roman Biography and Mythology: Abaeus-Dysponteus (en anglès). Taylor and Walton, 1844.
# Gens Titínia

La gens Titínia (en llatí: Titinia gens) va ser una gens romana d'origen plebeu.
Es menciona molt aviat, al començament de la República, a l'època dels decemvirats. Mai van tenir una gran importància, i cap dels seus membres va arribar al consolat.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1157.

## Vegeu també

* Titini
# Glúkhikh

Glúkhikh (en rus: Глухих) és un poble de l'óblast de Sverdlovsk, a Rússia, segons el cens del 2010 no tenia cap habitant.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Globes

Globes (en hebreu: גלובס) és un periòdic vespertí financer escrit en hebreu, publicat a Israel.

## Competència

No té cap competidor directe, excepte The Marker, la secció d'economia del diari Haaretz, que és el seu principal rival.

## Seccions

* G - El principal complement del cap de setmana.
* Nadlan - complement setmanal (diumenge)
* Firma - complement mensual sobre indústries de màrqueting.
* Lady Globes - Revista mensual destinada a les dones.

## Enllaços externs

* Lloc web de Globes
# Gneu Anici

Gneu Anici (en llatí Cnaeus Anicius) va ser un militar romà del segle ii aC. Era membre de la gens Anícia.
Va ser legat d'Emili Paul·le al Regne de Macedònia l'any 168 aC.

## Referències

* ↑ smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 178.
# Gonzalo Serrano Rodríguez

Gonzalo Serrano Rodríguez (Madrid, 17 d'agost de 1994) és un ciclista espanyol, professional des del 2017. Actualment corre a l'equip Movistar Team.
Serrano s'inicià en el ciclisme a la Unió ciclista de San Sebastián de los Reyes. El 2013 i 2014 va córrer al club gallec Super Froiz, abans de fitxar per l'EC Magro, dirigit per l'ex-ciclista Jesús Rodríguez Magro. Durant la temporada 2016 va demostrar ser un dels millors ciclistes aficionats espanyols, amb victòries a la general de la Volta a Segòvia i la Volta a Toledo, entre d'altres. Aquell mateix any fou seleccionat per disputar el Tour de l'Avenir, el Campionat d'Europa i els campionats mundials. El 2017 fitxà pel l'equip amateur del Caja Rural-Seguros RGA, confirmant la seva evolució en guanyar la classificació final de la Copa d'Espanya de ciclisme. A finals de juliol es va incorporar a l'equip professional del Caja Rural-Seguros RGA com a stagiaire. El 2018 inicià la temporada amb el primer equip del Caja Rural-Seguros RGA El 2021 fitxà pel Movistar Team.
El setembre de 2022 aconseguí la seva victòria més important, en guanyar la general de la Volta a la Gran Bretanya.

## Palmarès

* 2016
** 1r a la Volta a Segòvia
** 1r a la Volta a Toledo i vencedor d'una etapa
* 2017
** 1r a la Copa d'Espanya de ciclisme
** 1r al Circuit Guadiana
** 1r a l'Aiztondo Klasika
** Vencedor d'una etapa a la Volta a la província de València
* 2020
** Vencedor d'una etapa a la Volta a Andalusia
* 2021
** Vencedor d'una etapa a la Volta a Andalusia
* 2022
** 1r a la Volta a la Gran Bretanya i vencedor d'una etapa
* 2023
** 1r al Gran Premi de Valònia

## Resultats a la Volta a Espanya

* 2019. 135è de la classificació general
* 2020. 57è de la classificació general

## Referències

* 1 2 «Gonzalo Serrano, ¿la revelación o la confirmación?», 30-06-2016. Arxivat de l'original el 17 d’octubre 2021. [Consulta: 15 juny 2021].
* ↑ Manuel Falcón. «Gonzalo Serrano: el mejor Sub-23 español busca dar el salto» (en castellà), 10-11-2016.
* ↑ Juanma Leiva. «Espectacular final de la Copa: Gonzalo Serrano, campeón», 14-05-2017.
* ↑ «Serrano, Pelegrí y Sola; stagiaires de Caja Rural-Seguros RGA», 25-09-2017.
* ↑ «Serrano y Cuadros correrán en profesionales con el Caja Rural-RGA», 25-09-2017.
* ↑ «Movistar Team». UCI.org. Union Cycliste Internationale. Arxivat de l'original el 1 gener 2021. [Consulta: 1r gener 2021].
* ↑ «Gonzalo Serrano strengthens Movistar Team's list of Spanish talents». Movistar Team. Abarca Sports SL, 19-11-2020 [Consulta: 19 novembre 2020].
* ↑ «Gonzalo Serrano gana la Vuelta de Gran Bretaña» (en castellà), 08-09-2022. [Consulta: 17 octubre 2022].

## Enllaços externs

* Gonzalo Serrano Rodríguez a ProCyclingStats
# Gobio occitaniae

Gobio occitaniae és una espècie de peix cipriniforme de la família dels ciprínids.

## Morfologia

Els mascles poden assolir els 12,7 cm de longitud total.

## Distribució geogràfica

Es troba a Occitània (entre el Roine i els Pirineus).

## Referències

* 1 2 FishBase (anglès)
* ↑ Kottelat, M. i H. Persat, 2005. The genus Gobio in France, with redescription of G. gobio and description of two new species (Teleostei: Cyprinidae). Cybium 29(3):211-234.
* ↑ Kottelat, M. i J. Freyhof, 2007. Handbook of European freshwater fishes. Publications Kottelat, Cornol, Suïssa. 646 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Mendel, J., Lusk, S., Vasil'eva, E.D., Vasil'ev, V.P., Lusková, V., Ekmekci, F.G., Erk'akan, F., Ruchin, A., Košco, J., Vetešník, L., Halacka, K., Šanda, R., Pashkov, A.N. & Reshetnikov, S.I. 2008. Molecular phylogeny of the genus Gobio Cuvier, 1816 (Teleostei: Cyprinidae) and its contribution to taxonomy. Molecular Phylogenetics and Evolution, 47: 1061–1075.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Greixa (desambiguació)

«Greixa» té aquests significats:
# Greixador manual

El greixador manual, de pistola o de bomba, és una eina que s'utilitza per realitzar el greixatge en parts mòbils de maquinària que necessiten greixatge periòdic. El greix, de característica viscosa, ha de penetrar a pressió, per exemple, a través d'un peduncle de greixatge. L'utilitzen operaris en tasques de manteniment industrial o mecànics aficionats en tasques sobre màquines pròpies. El greixador manual, de pistola o de bomba, és una eina que s'utilitza per realitzar el greixatge en parts mòbils de maquinària que necessiten greixatge periòdic. El greix, de característica viscosa, ha de penetrar a pressió, per exemple, a través d'un peduncle. L'utilitzen operaris en tasques de manteniment industrial o mecànics aficionats en tasques sobre màquines pròpies.

## Descripció

Com es veu en la il·lustració, consta d'un cos principal que consisteix en un tub o tambor metàl·lic on es col·loca el greix, amb una tapa enroscada en l'extrem posterior i amb un émbol impulsor que empeny el lubricant vers el brocal de sortida del greix. Hi ha diversos tipus de brocals per adaptar-se a cada tipus de dispositiu d'entrada, com els peduncles. La palanca que està situada lateralment al tub, o el mànec dels greixadors de bomba, és el que s'acciona perquè el greix surti del brocal amb la força necessària per ingressar en la peça a greixar. Quan aquesta palanca s'acciona manualment es produeix una compressió molt elevada dins del tub o tambor que fa sortir el greix lubricant.

## Lubricants

Els greixos a usar amb aquesta eina són de característiques viscoses o semisòlides, no fluides. En general és el greix de liti el que s'empra, no obstant això es pot utilitzar amb altres greixos de consistència similar basats en molibdè, silicones i altres. No està dissenyada per l'ús amb lubricants líquids. És una eina totalment construïda en metall, a excepció del tub de sortida flexible, de cautxú. Algunes d'aquestes eines tenen una malla metàl·lica que el recobreix i un pistó o èmbol també de cautxú dins el tub.

## Referències

* 1 2 «greixador». Enciclopèdia Catalana. [Consulta: 6 octubre 2020].

## Bibliografia

* Juan Antonio Martos. Juan Antonio Martos. Lubricación de equipos y procesos en la industrai metalúrgica, 2020. ISBN 979-8615273216.
* Totten, George E.; Westbrook, Steven R.; Shah, Rajesh J. Fuels and lubricants handbook: technology, properties, performance, and testing [Manual de combustibles i lubricants: tecnologia, propietats, rendiment i proves]. 1. 7a. ASTM International, 2003. ISBN 978-0-8031-2096-9.
# Greixera

Una greixera, greixonera, rostidora o llauna és un estri de cuina de metall (ferro o en coure groc), que es posa sota l'ast de rostir d'un forn o d'un rostidor, per a rebre el suc i el greix de les carns en el curs de la cocció.

## Històric

A l'origen, la greixera és un recipient posat sota un ast, destinat a rebre el greix i el suc de les carns que es fa rostir. Apareix al segle XV amb el desenvolupament de les plaques de foc de fosa, que serveixen de reflectors a les ones de calor de la llar, i l'ús dels asters que reguen automàticament el rostit, el suc que se n'escola restant a la superfície més temps gràcies a la rotació, la qual cosa el carrega en sucs abans que no caigui a la greixera.
Posteriorment, quan la utilització dels forns electrodomèstics s'ha popularitzar, el nom de « greixera » s'ha donat a les plaques inferiors de metall i de reguers que fan la mateixa funció. Les greixeres d'aquests forns també s'empren, tanmateix, per a coure-hi directament certs aliments, com les costelles de bou, pizzes, canapès.

## En la indústria nuclear

Per analogia amb l'estri dels forns electrodomèstics, les grans basses de recollida dels fluids d'escolament i de desbordament utilitzats en la indústria nuclear es diuen greixeres.

## Referències

* ↑ Catherine Arminjon, Nicole Blondel, Objets civils domestiques. Principes d'analyse scientifique, vocabulaire, Inventaire général des monuments et des richesses artistiques de la France, 1984, p. 36.
* ↑ Annik Pardailhé-Galabrun, La Naissance de l'intime, Presses universitaires de France, 1988, p. 288.
# Gonçal Jiménez i Corral

Gonçal Jiménez Corral (Barcelona, 30 de juny de 1902 – Barcelona, 27 d'agost de 1992) va ser un waterpolista i directiu esportiu català.
Germà del també waterpolista Rafael Jiménez, va ser membre del CN Barcelona. Va desenvolupar la seva carrera esportiva durant la dècada de 1920, essent internacional amb la selecció espanyola de waterpolo en nou ocasions. Hi va participar en els Jocs Olímpics d'Amsterdam 1928, classificant-se en la novena posició. Després de la seva retirada, va formar part de la junta directiva de la Federació Espanyola de Natació entre 1954 i 1962

## Referències

* ↑ «Gonçal Jiménez i Corral». Enciclopèdia de l'esport català. Barcelona: Grup Enciclopèdia Catalana.
# Gonçal Ibars Meseguer

Gonçal Ybars Meseguer (Ulldecona, Montsià, 1901-1993) fou un advocat i polític català. Era membre del Partit Radical Autònom de les Comarques Tarragonines, escissió del Partit Republicà Radical d'Alejandro Lerroux amb el que fou elegit diputat per Tarragona a les eleccions al Parlament de Catalunya de 1932. El 1936 redactà els estatuts del Comitè Industrial Llaner i es va integrar en ERC. En acabar la guerra civil espanyola fou depurat per les noves autoritats i no es pogué dedicar novament a la seva professió fins al 1947.

## Enllaços externs

* Biografia Hi figura com a Yvars, però a Ulldecona.org i a senselimits.org apareixia com Ibars, i al Llistat de particulars, entitats i partits polítics amb documentació confiscada durant la Guerra Civil Arxivat 2012-04-12 a Wayback Machine. com Ivars.
* Gonçal Ibars Arxivat 2021-01-15 a Wayback Machine. a memòriaesquerra.cat
# Glacis

«Glacis» té aquests significats:
* Glacis o raiguer, pendent suau format per la lixiviació i posterior deposició de les partícules fines d'un con de dejecció o d'un vessant
* Glacis (enginyeria militar)
* Glacis (Seychelles), districte administratiu de les illes Seychelles
Viccionari
# Grup de muntanyes Retezat-Godeanu

El grup de muntanyes Retezat-Godeanu és un subgrup de muntanyes dels Carpats del sud. Rep el nom de la muntanya més alta del grup, les muntanyes Retezat.

## Límits

El grup Retezat-Godeanu està delimitat:
* a l'est, al costat del riu Jiu;
* a l'oest, per la bretxa Timiş-Cerna (riu Cerna i riu Timiş);
* al nord, al costat del riu Bistra i la depressió de Haţeg.

## Muntanyes

* Muntanyes Retezat (Munții Retezat ; literalment: Muntanyes Hewed)
* Muntanyes Godeanu (Munții Godeanu)
* Muntanyes de Vâlcan (Munții Vâlcan)
* Muntanyes de Mehedinţi (Munții Mehendinţi)
* Muntanyes de Cerna (Munții Cernei)
* Muntanyes Ţarcu (Munţii Ţarcu ; literalment: Muntanyes Pen)

## Referències

* ↑ «MUNTII RETEZAT» (en romanès). [Consulta: 27 octubre 2021].

## Vegeu també

* Muntanyes dels Carpats
* Grup de muntanyes Parâng

## Enllaços externs

* Imatges d’hivern del grup de muntanyes Retezat Godeanu Arxivat 2011-10-04 a Wayback Machine.
* http://www.alpinet.org/